- उन्होंने लिखा- "नहीं मैं लिखते हुए उदास नहीं हूं, न मेरे नैन भीगे हुए हैं। न मेरे शब्दों का स्वर रुंधा हुआ है, नयन भीगे नहीं हैं इसका अर्थ ये नहीं कि अश्रुओं का स्थान सूख गया है, मन में उदासी नहीं है इसका अर्थ ये नहीं कि मैं संवेदनहीन हूं। ऐसा इसलिए है क्योंकि उदास होना या रोना उस व्यक्ति की आत्मा को कष्ट पहुंचाएगा, जो पांच दशकों से दिन के हर क्षण मुस्कान की नई परिभाषा गढ़ता रहा। जिसकी कलम से शब्द दर शब्द सिर्फ खिलखिलाहट निकली। जिसने कागज पर जो कुछ उकेरा वो ठहाका बन गया। जो अनवरत हंसी का प्रपात बना रहा, ऐसे युगपुरुष दुनिया से जाते नहीं। शरीर नश्वर है, शब्द नहीं। ‘तारक मेहता थे’ मैं इस भाषा को नकारता हूं और यह हिन्दी व्याकरण की सबसे बड़ी त्रुटि है क्योंकि तारक मेहता हैं और सदैव रहेंगे...।"
- "जब जब भी लोग किसी दादा को पोते की उंगली पकड़ते देखेंगे, उस स्पर्श में तारक मेहता नजर आएंगे। जब भी कोई आज्ञाकारी पुत्र अपने पिता के पांव छुएगा, उस चरण वंदन में तारक मेहता नजर आएंगे। जब भी कोई साला अपने जीजा से शरारत करेगा तो उस निश्छल शरारत में तारक मेहता दिखेंगे। जब आपकी नजर ‘चश्मे’ पर पड़ेगी तो तारक मेहता हंसते हुए दिखेंगे क्योंकि रचनाकार जो रचता है वो अक्षुण्ण होता है अमर होता है।"
- " उनका लिखा हमारे आसपास मुस्कुराएगा और कहेगा कि जीवन में सबकुछ हो, निराश मत होना। परिस्थितियों के सामने कभी उदास मत होना। इस वक्त भी वो ऊपर आसमान में बैठे मुस्कुराहट बांट रहे होंगे। क्योंकि एक चिन्तक ने कहा है कि यदि आप हंसते हैं तो ईश्वर की प्रार्थना करते हैं किन्तु एक चिन्तक ने एक कदम आगे बढ़कर कहा है कि यदि आप हंसते हैं तो ईश्वर की प्रार्थना करते हैं किन्तु यदि आप व्यथित हो जाते हैं तो ईश्वर आपके लिए प्रार्थना करता है।"
- "उनकी लिखी हास्य की स्याही को समुंदर का रूप दिया असित कुमार मोदी ने। तारक मेहता के लेखन में मोदी ने अपनी रचनात्मकता तथा कल्पनाशीलता को जोड़कर इतिहास रच दिया। उनका यह प्रयास तारक मेहता को अमर रखेगा। ... और इस वक्त भी ऊपर बैठे वो इस वक्त मुझे कह रहे होंगे कि शैलेष कब तक लिखोगे बोलो ना। देखते रहिए ‘तारक मेहता का उल्टा चश्मा’। तो मेरे मुस्कुराते हुए आंसू यही कह रहे हैं आपसे कि हंसते रहिए-देखते रहिए तारक मेहता का उल्टा चश्मा।"
(शैलेष लोढ़ा, "तारक मेहता का उल्टा चश्मा' सीरियल में तारक मेहता की भूमिका निभा रहे हैं।)
साहित्य और हास्य में योगदान के लिए पद्मश्री से नवाजे गए थे तारक
- पद्मश्री से नवाजे गए तारक मेहता का जन्म अहमदाबाद के नागर परिवार में 26 दिसंबर को हुआ था।
- गुजराती में पब्लिश चित्रलेखा मैग्जीन के कॉलम "दुनियाने ऊंधा चश्मा' ने उन्हें पॉपुलेरिटी दिलाई। तारक मेहता का उल्टा चश्मा सीरियल इसी कॉलम पर बना गया।
- बाद में वे मुंबई से निकलने वाले प्रजातंत्र नाम के अखबार के एडिटर भी बने।
- गुजराती साहित्य और हास्य में योगदान पर 2015 को उन्हें पद्मश्री से नवाजा गया था।
hin_Deva hin_Deva hin_Deva hin_Deva bho_Deva awa_Deva awa_Deva bho_Deva awa_Deva awa_Deva